Autoritățile anunță închiderea școlilor din România în care s-a confirmat coronavirus.

Totodată, adunările publice la care ar urma să participe mai mult de o mie de persoane vor fi interzise până pe 31 martie.

„Se interzic activitățile unde participă mai mult de o mie de persoane, până la 31 martie. Pentru fiecare eveniment unde sunt mai puțin de o mie de persoane, decizia se va lua la nivel local. Măsura va fi prelungită în funcție de evoluția crizei. Este o măsură preventivă”, a anunțat Raed Arafat.

„Referitor la adunările sub o mie de oameni, deciziile vor fi nuanțate și se vor aplica anumite criterii de evaluare a riscului. Se va lua în considerare densitatea mulțimii, raportată la suprafața în care se găsesc acești participanți.

Se va ține cont și de scopul și tipul evenimentului – sportiv, politic, cultural, religios”, a completat secretarul de stat Horațiu Moldovan.

Principalele declarații:

„Pentru a analiza situația și pentru a analiza unele măsuri, mai mult preventive. La aceste întâlniri au participat reprezentanții MAI și alți colegi, de la Transporturi, Apărare, institutul Matei Balș, Sănătate, Educație.

Cele mai importante decizii care vor intra în vigoare:

S-a aprobat suspendarea cursurilor în școlile în care sunt confirmate cazuri de infecție cu coronavirus. Se va decide la nivel județean dacă decizia va fi luată și din alte considerente, sociale, discuții cu părinții.

Se interzic activitățile unde participă mai mult de o mie de persoane, până la 31 martie. Pentru fiecare eveniment unde sunt mai puțin de o mie de persoane, decizia se va lua la nivel local. Măsura va fi prelungită în funcție de evoluția crizei. Este o măsură preventivă.

Declarații de presă susținute de secretarul de stat în MAI, șeful Departamentului pentru Situații de Urgență, dr. Raed Arafat, și secretarul de stat în Ministerul Sănătății, Horațiu Moldovan, referitoare la gestionarea situației privind noul Coronavirus (COVID-19) Gepostet von Ministerul Afacerilor Interne, Romania am Sonntag, 8. März 2020

Sistarea a stagiilor practice în spitale pentru studenții universităților de la medicină și farmacie. Se exceptează studenții care participă în calitate de voluntari.

Nu se mai emit certificate medicale care să constate lipsa virusului, la cerere. Asta înseamnă că au venit persoane care au primit certificate fără a fi testate. Nu mai emitem certificate la cerere care să transmită că persoana respectivă nu este bolnavă

Referitor la adunările sub o mie de oameni, deciziile vor fi nuanțate și se vor aplica anumite criterii de evaluare a riscului. Se va lua în considerare densitatea mulțimii, raportată la suprafața în care se găsesc acești participanți. Trebuie să fie înregistrați înainte participanții la evenimente, nu pot participa persoane care nu sunt trecute în registrele evenimentului.

Este important scopul și tipul evenimentului – sportiv, politic, cultural, religios. Toate aceste criterii se vor aplica și sunt dispuse într-un tabel care conturează un scor de risc. Se identifică trei niveluri de risc.”.

Știre în curs de actualizare